جوپيتر ولا لمشتري (الرمز: )، هو لكوكب لخامس ف ترتيب ديال لكواكب من حيت لبعد ديالو علا شمش، وأكبر واحد ف لمجموعة شّمسية. هو عملاق غازي ولكتلة ديالو هي واحد من لألف ديال شّمش، ولاكن كاتسوا جوج مرّات ونص لكتلة ديال ݣاع لكواكب لوخرين مجموعين. جوپيتر من بين لأجرام لي ف سّما لي كتبان كاضّوي بجّهد ف لّيل وكان معروف من عند لحضارات لقدام من قبال تّاريخ لمسجّل. سّمية ديالو جايا من لإله رّوماني جوپيتر (بنݣليزية Jupiter). منين تايتشاف من لأرض، جوپيتر يمكنلو يتسبب ف ظّل لي كايتشاف من ضّو ديالو، وهو ف لمعدّل تالت جسم طبيعي ف جّهد ديال ضّو ف سّما ف لّيل مورا لقمر وڤينوس. Stuart Ross Taylor (2001). Solar system evolution: a new perspective : an inquiry into the chemical composition, origin, and evolution of the solar system (2nd, illus., revised ed.). Cambridge University Press. p. 208. ISBN 978-0-521-64130-2. "Young Astronomer captures a shadow cast by Jupiter: Bad Astronomy". 28 نونبر 2011. مأرشيڤي من لأصل ف 24 غشت 2020. تطّالع عليه ب تاريخ 24 غشت 2020.